cyanic-selkie/wikianc huggingface dataset:
Foreningen Norsk Ukepresse
Foreningen Norsk Ukepresse eller Norsk Ukepresse var tidligere en selvstendig bransjeorganisasjon for magasin- og ukebladforlag.
Organisasjonen ble opprinnelig dannet i 1907 under navnet Norsk Illustrert Presse. I 1938 ble navnet endret til Ukebladenes Gruppe, før organisasjonen i 1940 ble til Norsk Ukepresse.
Foreningen var en sammenslutning av landets største ukebladforlag. Målet var å ivareta medlemmenes interesser overfor myndighetene i saker som toll, moms, porto og annet. Foreningen opprettet Ukepressens Informasjonskontor som startet utgivelse av Ukepressekatalogen.
Sextus Empiricus
Sextus Empiricus (født ca. 160, død 210 e.Kr.) var en lege og filosof som var virksom i Alexandria, Roma og Aten.
Hans filosofiske arbeider regnes for å være de best bevarte tekstene til skeptikerne. Han skrev også i relasjon til stoisismen. Den fyldigste fremstillingen som er bevart av arbeidene til Pyrrhon, (365 f.Kr.-270 f.Kr.), som var skeptisismens grunnlegger, og som via Sextus Empiricus og i hans bok Pyrrhonarium («Pyrrhonismens hovedtrekk») har lagt grunnlaget for pyrrhonisk skeptisisme.
Historien hevder at han tilhørte den empiriske skolen innen medisinen; noe navnet også tyder på. Men i sine arbeider (to steder) synes Sextus å plassere seg nærmere den metodiske skoleretningen, hvilket også hans filosofiske arbeider synes å understøtte. Sextus synes i liten grad å ha vært en selvstendig tenker, men han fremstilte andres argumenter så godt at skriftene hans ble innflytelsesrike.
På 400-tallet anklaget pave Gregor I den store både Sextus Empiricus og Pyrrhon for å smitte folk med «den fryktelige og ondartede sykdommen som het skeptisisme»,.
Bibliografi
Mot matematikere I–VI er tidvis skjelnet fra Mot matematikere VII–XI ved å benytte en annen tittel, Mot dogmatikere (Πρὸς δογματικούς, Pros dogmatikous) og deretter er de gjenværende bøker nummerert som I–II, III–IV, og V, til tross for det faktum det er også vanligvis antatt at begynnelsen av hver slik adskilte verk er tapt og det ikke kjent hvor mange bøker som kan ha vært forut de bevarte bøkene. Dette verket har blitt antatt å ha hatt en tittel som Skeptiske avhandlinger' (Σκεπτικὰ Ὑπομνήματα / Skeptika Hypomnēmata).
Merk at ingen av disse titlene, unntatt Mot matematikere og Pyrrhonismens grunntrekk, er funnet i manuskriptene.
Svein Otto Nilsen
Svein Otto Nilsen (født 28. februar 1956) er en norsk lokalpolitiker i Trondheim.
Nilsen er representant og gruppeleder i Trondheim bystyre fra 2015 for det politiske partiet Pensjonistpartiet. Han er også gruppeleder i Fylkestinget i Trøndelag for Pensjonistpartiet. Tidligere har han vært bystyrepresetant for Fremskrittspartiet fra 1983–2003 og bystyrerepresentant og gruppeleder for partiet Demokratene fra 2003–2011.
Silsand
Silsand er et tettsted i Senja kommune i Troms og Finnmark. Tettstedet har innbyggere per 1. januar, og ligger like ved byen Finnsnes. Silsand har hatt en jevn befolkningsvekst siden Gisundbrua ble åpnet i 1972, og opplever fortsatt vekst. Silsand er idag det største tettstedet på øya Senja og kan, grunnet sin nærhet til Finnsnes sentrum, gjerne regnes både som drabantby og som en del av byen.
Stedet
Bedriftene Tromspotet og Art Nor, som begge holder til på Silsand, har hatt stor suksess de siste årene. Tromspotet driver mottak, sortering og pakking av poteter for salg i butikker, mens Art Nor produserer gryteklare produkter hvor potet er en viktig ingrediens.
På Silsand finnes også bl.a Extra-butikk med post i butikk, Senjastua veikro, bakeri, Best-stasjon og MIX-kiosk. Dessuten huser stedet et avdelingskontor for Troms Kraft. Senter for psykisk helse Midt-Troms holder også til på Silsand, og i 2006 utvidet senteret lokalene betraktelig.
Silsand har to skoler; Småslettan skole (1.-4.trinn), Silsand barneskole (5.-7.) Begge er toparallellskoler og betjener Silsand skolekrets. Tidligere var det også en tredje skole, Silsand ungdomsskole, som ble lagt ned i 2015 da elevene fra den tidligere skolen flyttet til den nye Finnsnes ungdomsskole. I tillegg har stedet idrettshall og tre barnehager. I Silsandmarka er det meget godt turterreng både sommer- og vintertid.
Delområde
Delområde Silsandområdet er et av de seks delområdene i Lenvik kommune. Hele området ligger på Senja og strekker seg fra Solberg i sør til Lakselvnes i nord, og innbefatter også innlandsbygdene sør for Kvannåsen. Areal: 113,57 km².
Innbyggere:
Delområdet har ni grunnkretser (innbyggertall 2014):
Grunnkrets
Silsand grunnkrets består av Silsand sentrum og Silsand nord. De største boligfeltene i Silsand sentrum er Forraveien, Einerhaugen og Stallbakken. I tillegg er det sammenhengende bebyggelse langs Laukhellaveien, som er hovedveien gjennom Silsand. De store boligfeltene Silsand mellom og Silsand sør tilhører Laukhella grunnkrets. Grunnkretsen dekker et areal på 3,25 km².
Innbyggertall:
José Carlos Somoza
José Carlos Somoza (født 13. november 1959 i Havanna, Cuba) er en spansk forfatter.
Somozas familie ble i 1960 drevet i eksil fra Cuba av politiske grunner. De bosatte seg og fikk stasborgerskap i Spania.
Somoza har studert medisin og psykiatri, men ga etter kort tid opp sin psykiatriske praksis for å skrive på fulltid. Bøkene hans er oversatt til flere språk, og har vunnet en rekke priser. Mest kjent er han kanskje for sine kriminalromaner. I 2002 ble han tildelt den prestisjefulle Crime Writers' Association Gold Dagger for The Athenian Murders (La caverna de las ideas).
Renaissance Power gasskraftverk
Kraftverket stod ferdig utbygd i 2002. Brenselkilden er naturgass, bare unntaksvis fyringsolje.
Børge Hernes
Børge Hernes (født 11. desember 1976) er en tidligere norsk fotballspiller. Han spilte blant annet for, og  i sin karriere som profesjonell fotballspiller. Etter at han trappet ned har han vært aktiv i lavere divisjoner med blant annet spill for i Oslo.
Liste over personer fra renessansen
Dette er en liste over bemerkelsesverdige personer fra renessansen.
Oppdagere og navigatører
se også kartografen
Yorktown kraftverk
Yorktown kraftverk er et varmekraftverk i Yorktown i delstaten Virginia i det østlige USA. Det har en installert produksjonskapasitet på 1 225 MW, fordelt på 4 blokker / turbiner, hvorav én oljefyrt på 875 MW, og 3 kullfyrte på i alt 375 MW. Operatør er Dominion Virginia Power Co.
Anlegget ble bygget ut i årene 1955–1974. Brenselkilden er kull og fyringsolje.
Utslippene av CO2 i 2006 var totalt 2.160.713 tonn.
Oro jaska beana
«Oro jaska beana» («ti stille, hund!») var det norske bidraget og vinnersangen i Melodi Grand Prix junior 2008.
Sangen er skrevet og ble fremført av The BlackSheeps med vokalisten Agnete Kristin Johnsen, bassist Alexander Touryguin, trommeslager Viktoria Eriksen og gitarist Emelie Nilsen.
Teksten er på norsk og nordsamisk. Sangen handler om en hund som er så tykk og usunn at den til slutt blir syk. Sangen slutter med at matmora skriker «Čuoččas bajás ja ruohta» («reis deg og løp!») og «Jienát veahá beana» («gi litt lyd fra deg!»).
KMP Jackson gasskraftverk
Kraftverket stod ferdig utbygd i 2002. Brenselkilden er naturgass, bare unntaksvis fyringsolje.
La Salle University
La Salle University er et kristent universitet i Philadelphia, Pennsylvania. Det ble grunnlagt 1863.
Ved La Salle var det 6,191 studenter og 371 vitenskapelig ansatte i 2006, og skolepengene var samme år US$ 27,810. Det er relativt høyt blant religiøse universiteter i USA. Undervisningen gis helt opp til doktorgradsnivå.
Bensen X-25
Bensen X-25 var en eksperimentell autogyro bygd av Bensen Aircraft Corporation for USAs flyvåpen USAF.
Historie
Under Vietnamkrigen ønsket USAs flyvåpen å gi flymannskap som var tvungne til å forlate flyet over fiendtlig territorium, en mulighet til å styre nedstigningen, noe datidens fallskjermer ikke ga. X-25 skulle erstatte katapultsetet, og etter utskytning skulle rotoren automatisk foldes ut og starte autorotasjon, slik at piloten kunne komme seg vekk fra stridsområdet. 3 varianter ble bygd, X-25 som var umotorisert, og X-25A og X-25B som var ment for pilot-trening.
Avslutningen av Vietnamkrigen gjorde at flyvåpenet mistet interessen for konseptet, og ingen fullskala utskytningstester var gjennomført da prosjektet ble kansellert i 1968.
Design
X-25 var en ombygd versjon av Bensens standard B-8 autogyro. Konstruksjonen var enkel, med aluminiumsramme og et sete til piloten. X-25A og B var basert på Bensen B-8M autogyro, og var utstyrt med en motororisert fremdriftspropell som var montert bak setet til piloten.
Spesifikasjoner
Dimensjoner
Alfred Schnittke
Alfred Garrijevitj Schnittke (russisk: Альфред Гарриевич Шнитке; født 24. november 1934 i Engels i Sovjetunionen, død 3. august 1998 i Hamburg) var en russisk komponist av moderne klassisk musikk.
Schnittke, som hadde Volga-tyske foreldre, studerte musikk privat i Wien (der hans far arbeidet 1946–1948), og senere på Oktoberrevolusjonens musikkskole og Moskvakonservatoriet. Schnittkes musikk kjennetegnes av interkomposisjonelle sammensetninger med innlån fra andres verk, noe han kalte «polystilism», og er utpreget postmodernistisk. Av mange anses han som den største russiske komponisten siden Sjostakovitsj.
Schnittke fikk en hjerneblødning i 1985, og skulle senere få ytterligere fire. I 1991 flyttet han til Hamburg hvor han underviste på Musikhochschule. De siste årene var han delvis lam og hans siste verk, den niende symfonien, skrev han med venstre hånd. Schnittke er begravet i Moskva.
Celso Ramos
Celso Ramos er en kommune i delstaten Santa Catarina i sørregionen av Brasil.
Nigel Robinson
Nigel Robinson er en britisk forfatter som er mest kjent for First Contact-serien.
Robinsons første publiserte bok var The Tolkien Quiz Book fra 1981. Denne ble fulgt av tre Doctor Who-relaterte spørsmålsbøker og en kryssordsbok. Disse ble gitt ut mellom 1981 og 1985. I slutten av 1980-årene var han redaktør for Target Books' utgivelser av Doctor Who-bøker. Han skrev også noen selv.
Han skrev senere en original Doctor Who-roman, Timewyrm: Apocalypse, for New Adventures-serien for Virgin Publishing, som hadde kjøpt opp Target i 1989 rett etter at Robinson hadde forlatt forlaget. Han skrev også Birthright i samme serie som ble publisert i 1993.
I 1990-årene skrev Robinson bøker basert på episoder av TV-seriene The Tomorrow People, The Young Indiana Jones Chronicles, Baywatch og filmen Free Willy. Han fortsatte med en serie grøsserhistorier for barn i 1994 og 1995. Bøkene het Remember Me..., All Shook Up, Dream Lover, Rave On, Bad Moon Rising, Symphony of Terror, og Demon Brood. Frem til 1997 skrev han også tre science fiction-bøker; First Contact, Second Nature og Third Degree, som er en trilogi.
Hans seneste utgivelse er en spørsmålsbok relatert til filmen The Chronicles of Narnia: The Lion, the Witch and the Wardrobe.
Arthur Jensen
Arthur Jensen (født 9. november 1897, død 28. november 1981) var en dansk skuespiller som særlig ble kjent gjennom TV-serieene Matador og Huset på Christianshavn.
I Matador har han rollen som hr. Schwann i «Damernes Magasin».
Arthur Jensen gjennomførte Det kongelige Teaters elevskole med teaterdebut i 1923.
Arthur Jensen er begravet på Vestre Kirkegård i København.
Paul Duchesnay
Paul Duchesnay (født 31. juli 1961 i Metz), canadisk og fransk kunstløper som deltok i de olympiske vinterleker 1988 i Calgary og 1992 i Albertville.
Duchesnay vant en olympisk sølvmedalje i kunstløp under vinter-OL 1992 i Albertville. Sammen med sin søster Isabelle Duchesnay kom han på andreplass i isdans, bak Marina Klimova og Sergej Ponomarenko fra Samveldet av uavhengige stater.
Duchesnay ble verdensmester i kunstløp 1991, i parløp sammen med sin søster Isabelle.
Inver Hills kraftverk
Inver Hills kraftverk er et varmekraftverk i Dakota County i Minnesota, USA. Anlegget har en installert produksjonskapasitet på 423 MW, fordelt på 6 turbiner. Operatør er energiselskapet Northern States Power Co LLC.
Kraftverket stod ferdig utbygd i 1972. Brenselkilden er naturgass, og fyringsolje.
Star Trek V: The Final Frontier
Star Trek V: The Final Frontier er en amerikansk eventyr- og science fiction-film fra 1989 regissert av William Shatner (også hovedrolle). Den er den femte av Star Trek-filmene og handler om en vulcanier som kaprer romskipet Enterprise og bruker det i jakten på en myteomspunnet planet som skal være oppgav til alt liv. Hovedrollene spilles av Wiliam Shatner, Leonard Nimoy og Laurence Luckinbill.
Handling
Flere omstendigheter fører etterhvert til at Sybok løslater gislene og inngår et samarbeide med kaptein Kirk om å finne planeten. Enterprise klarer å forsere The Great Barriere og omsider kommer de til en merkelig planet som fremstår som helt øde inntil en merkelig formasjon av steiner dannes foran dem. Plutselig fremtrer det et menneskelignende ansiktsskikkelse ut av intet i steinformasjonen. Skikkelsen begynner å snakke til dem og hevder han er Gud, men da «det» begynner å vise vel mye interesse for stjerneskipet Enterprise begynner kaptein Kirk å bli usikker på skapningens egentlige vesen.
Popularitet og økonomi
Filmen ble ingen publikumssuksess målt opp mot dens forgjengere og innbrakte bare rundt halvparten av det Star Trek IV - reisen hjem spilte inn ved amerikanske kinoer. Isolert sett kan den betraktet som en moderat suksess da den tross alt innbrakte $52 millioner i USA og $70 millioner på verdensbasis. Noe som er nesten tre ganger så mye som det den kostet å produsere. Star Trek V: The Final Frontier havnet på en 25.-plass over de meste innbringende filmene i USA for 1989.
Produksjonskostnadene var på $33 millioner.
Anmelderne
Star Trek V: The Final Frontier fikk dårlig mottakelse av filmanmelderne, noe som gjenspeiles i at den har bare oppnådd 22 % på Rotten Tomatoes. Både Roger Ebert og Leonard Maltin gav 2 av 4 stjerner. BBCs filmanmelder mente også at denne var den hittil dårligste Star Trek-filmen og mente den primært var for trekkers.
Priser og nominasjoner
Filmen ble tildelt tre Razzie Awards, der to gikk til William Shatner (for verste regi og skuespiller), og en til Harve Bennett (for verste film). Den ble nominert i ytterligere tre kategorier (manus, birolle og tiårets verste film).
Annet
Filmen ble ikke satt opp på norske kinoer, men ble utgitt på video på begynnelsen av 1990-tallet.
Cigarettes and Valentines
Cigarettes and Valentines er et musikkalbum av det amerikanske punkrockbandet Green Day, som aldri ble utgitt.
Albumet var egentlig ment som oppfølgeren til albumet Warning:, og skulle lanseres i 2003, men da hovedsporene ble stjålet fra studioet, valgte Green Day å begynne fra bunnen av istedenfor å spille inn alle sporene på ny. Resultatet ble det kritikerroste, og Grammy-vinnende albumet American Idiot som ble lagt ut for salg i 2004.
Vokalist Billie Joe Armstrong omtalte materialet til albumet som «Good stuff». Likevel beskrev han også tyveriet som «a blessing in disguise», og mente også at albumet ikke var «maksimum Green Day». Mike Dirnt har bekreftet at det fantes backup av hovedsporene, men de var på en måte ikke de samme som de originale.
Den dag i dag er det fortsatt mye spekulasjoner omkring de faktiske hendelsene blant fansen, mye fordi en del uvanlige og uforklarlige elementer ved historien slik som det faktum at album pr dags dato ikke har lekket ut til offentligheten. Det eksisterer derfor varianter av historien basert på ubegrunnede rykter som sier at bandet mistet sporene grunnet harddisken sporene var lagret på, sviktet, eller at bandet bare rett og slett slettet sporene selv, som er en vanlig forklaring for tapt arbeid.
I ettertid har tittelåta til albumet, Cigarettes and Valentines, blitt spilt under enkelte konserter under Green Days 21st Century Tour i 2009 og 2010, og sangen er også finne på Green Days konsertalbum Awesome as Fuck utgitt i 2011.
Kjøbenhavns Boldklub
Kjøbenhavns Boldklub (KB) er en københavnsk fotballklubb. Klubben ble stiftet i 1876 som den første fotballklubben i Europa utenom Storbritannia.
KB er med sine 15 danske cupseire den klubben som har flest cupmesterskap siden turneringen ble arrangert første gang i 1913.
Possum Point kraftverk
Possum Point kraftverk er et kombinert gasskraftverk og oljedrevet varmekraftverk ved Potomac River sør for Washington, DC, beliggende i delstaten Virginia i det østlige USA. Det har en installert produksjonskapasitet på 1775 MW, fordelt på 4 ulike blokker / turbiner. Operatør er Dominion Virginia Power Co.
Enhetene er delt inn i étt gasskraftverk (enhet 6) på 540 MW, og ett kombinert olje- og gassgraftverk med turbiner på hnhv 882 MW (enhet 5), 239 MW og 114 MW (nhet 3-4). De minste blokkene, enhet 3-4, ble i 2003 omstilt fra kull- til gassdrift.
Anlegget ble bygget ut i årene 1957–1974. Brenselkilden er naturgass og fyringsolje.
Heinrich Lübke
Heinrich Lübke (født 14. oktober 1894 i Enkhausen i Sauerland i Westfalen, død 6. april 1972 i Bonn) var en tysk politiker (Deutsche Zentrumspartei, CDU). Han var landbruksminister fra 1953 til 1959 og Tysklands president fra 1959 til 1969.
Bakgrunn, tidlig liv
Lübke kom fra trange kår i Westfalen. Han var sønn av en skomaker og bonde fra Sauerland, og ble utdannet landmåler. Han meldte seg til det militære og deltok i første verdenskrig som soldat, og avanserte til løytnants grad. Han ble tildelt Jernkorset i begge klasser.
Politisk virke
I april 1932 ble han innvalgt for Zentrum i den prøyssiske Landdagen. Men etter den nazistiske maktovertakelsen i 1933 og påfølgende oppløsning av Zentrumspartei, ble Lübke anklaget for misbruk av offentlige midler. Han ble satt i fengsel, men løslatt etter 20 måneder da det ikke kunne fremlegges fakta som støttet de politisk motiverte anklagene.
Byggeprosjekter
I 1937 fikk han en stilling i et boligbyggeselskap (Wohnungsbaugesellschaft), og derfra gikk han i 1939, rett før andre verdenskrigs utbrudd, over til et bygningsingeniørfirma ledet av arkitekten Walter Schlempp. Her ble han lagt merke til av Albert Speer og han fikk ansvar for noen større byggeprosjekter knyttet til Speers departement. Ett av disse var utvidelsen av Heeresversuchsanstalt Peenemünde (HVP) i Peenemünde, og flyvåpenets forskningssenter (Erprobungsstelle der Luftwaffe) i Peenemünde-West.
Politiker i etterkrigstiden
Etter krigen vendte Lübke tilbake til politikken, og ble medlem av det vest-tyske partiet CDU. Han ble landbruksminister i Nordrhein-Westfalen i 1947.
I 1953 utnevnte Konrad Adenauer ham til føderal landbruksminister i Bonn.
Forbundspresident
Han ble utvalgt av Adenauer som kandidat til den hovedsakelig seremonielle stilling som forbundspresident, vel for å sikre at Adenauers politiske planer ikke ble forstyrret av noen sterk egenrådige person i denne stilling. Lübke beseiret SPD-kandidaten Carlo Schmid og FDP-kandidaten Max Becker ved forbundspresidentvalget i 1959.
Lübkes status som tidligere politisk fange under nasjonalsosialistenes styre var ham til gangs, og det var ikke før i 1966 at det fremkom anklager mot ham fra kilder med utgangspunkt i DDR at han i det minste hadde vært oppmerksom på at ble benyttet slavearbeidere under de byggeprosjekter han senere hadde ansvar for. Bygningsplaner med hans signatur over barakker som skulle oppsettes i konsentrasjonsleirer ble fremlagt for å intimere at han hadde et medansvar, men dette ble avvist i Vest-Tyskland som østtysk propaganda. Ikke desto mindre var dette ansett som en potensiell trussel mot presidentembedets uangripelighet, og i 1958 kunngjorde Lübke at han ville fratre det påfølgende år. Han gikk da av tre måneder før hans presidentperiode egentlig utløp.
Etter politikken
Det gikk tilbake med Lübkes helse. Hans intensjon å bo i Berlin i perioder kunne ikke virkeliggjøres. Lübke, som hadde et privat bibliotek med ca 5.000 bøker, klarte heller ikke å dyrke sine vitenskapelige hobbyer: Komparativ lingvistikk og mikrobiologi.
Hans partikamerater ignorerte ham, om ikke de direkte unngikk ham. Hans etterfølger i presidentembedet, Gustav Heinemann, holdt imidlertid kontakten. Reiser til Tenerife høsten 1969 og i juletiden 1970 og 1971 gav ingen helselindring. Progressiv cerebral sklerose ble stadig mer merkbar,og førte til språkforstyrrelser og kortvarig hukommelsestap. I retrospekt ble det klart at denne sykdommen hadde startet flere år tidligere, og dette forklarte presidentens fremtreden i den senere fase av hans embedstid. I november 1971 besøkte han sitt fødested i Enkhausen en siste gang.
Marie av Danmark
Marie Agathe Odile, prinsesse av Danmark, grevinne av Montpezat, (født 6. februar 1976 i Paris) er et medlem av den danske kongefamilien som kone til prins Joakim, den yngste sønnen til dronning Magrethe ll.
Heinrich Lübke
Etter politikken
Lübke døde 6. april 1972 i en alder av 77 år i Bonn.
Marie av Danmark
Utdannelse og jobb
Hun har gått fire år på kostskolen Beausoleil i Sveits. Deretter tok hun studier ved Wellesley i Boston og ved Marymount Manhattan College i New York. Marie fikk ved retur til Europa i 2001 jobb i farens firma i Genève.
Forlovelse og bryllup
Amalienborg Slott sendte 3. oktober 2007 ut pressemeldingen om at dronning Margrethe hadde gitt sin tillatelse til at prins Joachim kan inngå ekteskap med frk. Marie Cavallier. Bryllupet fant sted i Møgeltønder Kirke den 24. mai 2008. Etter bryllupet har Marie fått tittelen Hennes Kongelige Høyhet Prinsesse Marie av Danmark, grevinne av Montpezat.
Marie Cavallier er opprinnelig fransk statsborger og katolikk. I forbindelse med ekteskapet konverterte hun til den evangelisk-lutherske kirke og hun har også blitt dansk statsborger. Mandag 4. mai 2009 fikk hun og prins Joachim en sønn, som har fått navnet Henrik Carl Joachim Alain. 24. januar 2012 fødte hun også en datter, som fikk navnet Athena Marguerite Françoise Marie.
Bjorelvnes
Bjorelvnes er ei bygd ved Gisundet i Senja kommune, Troms 14 km nord for Finnsnes.
Kirke og kultur
Her ligger Lenvik kirke, en trekirke fra 1879. Fergeforbindelse med Gibostad fram til 1985. Lenvik Museum er et tradisjonsrikt museum som holder til i den gamle prestegården på Bukkskinn. Museet, som viser kystkultur, er i dag en avdeling under Midt-Troms Museum.
Samfunn
Bjorelvnes har eget grendehus. Tidligere har bygda også hatt butikk og bensinstasjon, men disse er nå lagt ned. Bjorelvnes tilhører Kårvik skolekrets og har postadresse 9300 Finnsnes.
Delområde
Delområde Bjorelvnesområdet er et statistisk område som ligger langs Gisundet, og omfatter den nordvestlige del av Lenvikhalvøya. Areal: 79,13 km². Følgende tre grunnkretser tilhører delområdet (innbyggertall 2014):
Folketall i delområdet:
Grunnkrets
Bjorelvnes grunnkrets innbefatter, i tillegg til Bjorelvnes, bygdene Bondjorda, Bukkskinn, Slettnes og Sollidalen. Bondjorda hører til Trollvik skolekrets, mens resten av grunnkretsen sokner til Kårvik skole. Areal: 34,27 km².
Innbyggere:
Wear
Wear er ei elv i grevskapet Durham i det nordøstlige England. Den har sitt utspring ved Wearhead i grevskapet Durham, og renner gjennom Weardale forbi Stanhope og Wolsingham. I Bishop Auckland renner den under Auckland slott, biskopen av Durhams residens. Den fortsetter i en nordøstlig retning til den når Durham; der renner den i en bue slik at byen blir liggende nærmest på en halvøy. Den fortsetter så forbi Chester-le-Street og Washington, før den når Sunderland. Tidligere var det opp mot et dusin skipsverft langs elven ved Sunderland, men de aller fleste er nedlagt. Elven renner ut i Nordsjøen i Sunderland.
Hendrik Brugmans
Hendrik Brugmans (født 13. september 1906 i Amsterdam, død 12. mars 1997 i Brugge) var en nederlandsk akademiker, regnet som en av de tidlige intellektuelle lederne i Europabevegelsen, medgrunnlegger og første president for Unionen av europeiske føderalister, og den første rektoren for Europa-colleget fra 1950 til 1972.
Han var sønn av historikeren Hajo Brugmans, og studerte fransk litteraturhistorie ved Universiteit van Amsterdam og Sorbonne. Han fikk Karlsprisen i 1951 og det akademiske året 1997-1998 ved Europa-colleget var oppkalt etter ham.
Rune Aanderaa
Rune Aanderaa (født 4. juni 1959 i Oslo) er cand.scient. i biologi med hovedfag på vedboende sopp. Han er utdannet agrotekniker i naturbruk med hovedvekt på skogbruk.
Naturverneren
Rune Aanderaa vokste opp i Asker og har alltid vært interessert i naturvern, og meldte seg inn i Natur og Ungdom i 1973. I voksen alder ble han aktivt med i Naturvernforbundet. Han har livnært seg som tømmerhogger og småbruker, og var aktiv som naturfotograf i noen år.
Rune Aanderaa var med å starte den skogøkologiske gruppa Siste Sjanse (nå BioFokus). Han var også biologisk rådgiver i Norges Skogeierforbund i fire år.
Han var vara til Asker kommunestyre mellom 2003 og 2007, og ledet landbruksutvalget i Asker kommune for Askers grønne venner (AGV) (lokal bygdeliste) 2003–2011. Han har fra høsten 1999 til sommeren 2012 vært daglig leder i Sabima (Samarbeidsrådet for Biologisk Mangfold).
Aanderaa sitter i sentralstyret til Naturvernforbundet.
Samarbeid med media
Rune Aanderaa har samarbeidet med NRK, blant annet i redaksjonen til fjernsynsprogrammet Ut i naturen. Sammen med Ulf Myrvold har han bidratt til en rekke produksjoner, blant annet Tusenårstreet – en verden på rot.
Europamesterskapet i trampoline
Europamesterskapet i trampoline ble arrangert første gang i 1969 i Paris, og arrangeres annenhvert år. Europas beste utøvere i gymnastikkidretten trampoline deltar.
Rune Aanderaa
Samarbeid med media
Han har deltatt i Newton og radioprogrammene Nitimen, Sånn er livet og Verdt å vite, for å ta vare på det biologiske mangfoldet, blant annet ved å registrere arter i Artsobservasjoner.
Skribenten
Rune Aanderaa har skrevet et par bøker og flere kronikker og artikler om naturvern i ulike tidsskrift.
... mangelfull liste ...
Guinea (region)
Guinea er en region i Afrika som ligger langs Guineabukta og nordover mot Sahel. Navnets opprinnelse er omdiskutert. Det kan være en forvanskning av Djenné, en handelsby ved elven Bani (en bielv til Øvre Niger); eller en forvanskning av berber-ordet for «svart», aguinaou.
Guinea var det første området sør for Sahara som begynte å handle med europeerne. Stor handel innenfor elfenben, gull og slaver førte til oppbygging av flere rike kongedømmer i regionen på 1700- og 1800-tallet. Store deler av Guinea ble ikke kolonisert av europeiske kolonimakter før slutten av 1800-tallet.
Guinea er ofte inndelt i Nedre Guinea og Øvre Guinea. Nedre Guinea er et av de mest tettet befolkede områdene i Afrika og omfatter sørlige Nigeria, Benin, Togo og Ghana. Øvre Guinea er mindre tett befolket og strekker seg fra Elfenbenskysten til Guinea-Bissau. Republikken Guinea bruker samme betegnelse for henholdsvis sin kyststripe og innland.
Europeiske handelsmenn delte inn Guinearegioen etter hovedeksportartikkel. Nigeria og den østlige delen av Benin fikk navnet Slavekysten. Det som i dag er Ghana ble omtalt som Gullkysten, et navn som senere ble tildelt en britisk koloni i området. Vest for dagens Ghana var Elfenbenskysten, som fremdeles er navnet på en selvstendig nasjon i samme område. Lengst vest lå Pepperkysten, et området hvor dagens Liberia og Sierra Leone er.
Nancy Spungen
Nancy Laura Spungen (født 27. februar 1958, død 12. oktober 1978) var den amerikanske kjæresten til Sex Pistols-bassisten Sid Vicious.
Nancy Laura Spungen er født i Huntington Valley-området Lower Moreland Township, en forstad til Philadelphia i Pennsylvania. Hun var datter til Frank og Deborah Spungen og vokste opp i en jødisk familie av middelklassen.
Som barn var hun angivelig hyperaktiv og fiendtlig overfor sin yngre søster, Susan, og yngre bror David. Hun led av paranoid schizofreni. Hennes sinne førte til vold og fikk henne utvist fra den lokale offentlige skolen da hun var elleve år gammel. Hennes foreldre sendte henne til psykoterapi. Mens hun var i tenårene, er det rapportert at hun har forsøkt å begå selvmord flere ganger og led av ekstrem depresjon.
Som 17-åring flyttet hun hjemmefra til New York City. For å tjene penger skal hun angivelig ha jobbet som stripper og noen ganger som prostituert. Hun ble etter hvert kjent med band som New York Dolls og The Ramones.
Hun ble funnet død i 1978 av et knivstikk i magen, senere sporet til en kniv eid av kjæresten, Sid Vicious.
Even Hole
Hole var en de beste norske alpinistene på 1980-tallet. Hans beste øvelse var utfor, men i sesongen 1979–1980 ble han nummer 3 i kombinasjonen utfor/slalåm. Han er fem ganger norsk mester
Etter endt karriere ble Hole trener, og tok over det norske kvinnelandslaget. Han var trener for det norske landslaget under VM i Morioka i Japan i 1993 da Astrid Lødemel fra Voss tok sølv i utfor og bronse i super-G.
Han har startet egen alpin cup, kalt Even Hole cup, på Breimsbygda Skisenter på Utvikfjellet. Arrangementet arrangeres av Breimsbygda IL.
Peik
Peik er et mannsnavn med flere mulige opprinnelser. Det kan være:
Peik er brukt i finsk-svenske og norske folkeeventyr. Det norske eventyret blir gjerne også omtalt som Peik med narrestikkene.
Kjente personer med navnet
Personene i listen er ordnet kronologisk etter fødselsår.
Cerro Negro
Cerro Negro er en kommune i delstaten Santa Catarina i sørregionen av Brasil.
Cottage Grove gasskraftverk
Cottage Grove gasskraftverk er et varmekraftverk i Washington County i Minnesota, USA. Anlegget har en installert produksjonskapasitet på 280 MW, fordelt på 6 turbiner. Operatør er energiselskapet Cottage Grove Operating Services Co LLC.
Kraftverket stod ferdig utbygd i 1997. Brenselkilden er naturgass.
Schloss Schönhausen
Schloss Schönhausen er et lite barokkslott i Berlin-Niederschönhausen i bydelen Pankow. Det er omgitt av en slottspark, som elven Panke renner gjennom. Slottet eies av Stiftung Preußische Schlösser und Gärten Berlin-Brandenburg.
Historie
I 1662 overtok grevinne Dohna, født von Holland-Brederode, landeriene Niederschönhausen og Pankow, som dengang lå langt utenfor Berlin byporter. Hun lot i 1662 på riddergodset Niederschönhausen oppføre et herskapshus i hollandsk stil. I 1691 kjøpte kurfyrst Fredrik III av Brandenburg slott og landerier for 16 000 daler, da han allerede tidlig hadde falt for eiendommen.
Kurfyrsten lot slottet bygge om mellom 1691 og 1693 etter planer av Johann Arnold Nering. I august 1700 forberedte han i Schloss Schönhausen sin kroning som prøyssisk konge (som fant sted i Königsberg). 1704 lot kongen slottet utvide ytterligere av Eosander von Göthe, og senere ble det ombygget til lystslott og kongelig sommerresidens. Etter kongens død i 1713 brydde hans sønn og etterfølger, kong Fredrik Vilhelm I, seg ikke lenger om slottet. Deler av godset ble forpaktet bort, og i de følgende årene forfalt slottet og parken i økende grad.
Under kong Fredrik den store ble Schloss Schönhausen igjen kongelig residens. Han skjenket det til sin hustru dronning Elisabeth Christine, som benyttet det mellom 1740 og 1790 som permanent sommerresidens. Kongen besøkte imidlertid aldri sin konge her. Under syvårskrigen skadet de russiske troppene som hadde trengt seg inn i Preussen slottet. I 1764 ble det igjen ombygget, og fikk sitt nåværende utseende. Slottsparken ble anlagt på nytt i fransk rokokko-lysthavestil. Etter dronning Elisabeth Christines død i 1797 ble slottet tidvis fortsatt bebodd og tjente ellers som lager for kongelige møbler og malerier.
Angivelig skal konge Fredrik den store ha begravet sin yndringshest Condé i slottsparken nær elven Panke. Om hesten faktisk befinner seg i en bevart høyde, vites ikke. I det 19. århundre ble slottsparken omdannet til engelsk landskapshave av Peter Joseph Lenné.
Slottet forble i den prøyssiske kongefamiliens besittelse fra til 1920, da den prøyssiske staten overtok det. Det har siden blitt brukt til kunstutstillinger. Bystaten Berlin overtok slottet i 1991, og overførte det til Stiftung Preußische Schlösser und Gärten Berlin-Brandenburg den 24. juni 2005. For tiden arbeider stiftelsen med å sette slottet i historisk stand, og det åpnes for offentligheten igjen i 2009.
Lavkonjunktur
Lavkonjunktur er et begrep for å beskrive den økonomiske utviklingen i et land. Begrepet brukes særlig i europeisk konjunkturanalyse, og betegner at den økonomiske aktiviteten er lavere enn en trendmessig utvikling ville tilsi. Når den økonomiske aktiviteten er høyere enn trenden, kalles dette høykonjunktur. Dette innebærer at en økonomi vil være i lavkonjunktur selv om den har økonomisk vekst, men ofte vil lavkonjunktur bety at arbeidsledigheten stiger.
I tillegg deles de økonomiske syklusene i om veksten er høy eller lav. Når den økonomiske veksten i et land er høyere enn trendveksten, eller gjennomsnittlig vekst, er økonomien i en oppgangskonjunktur. Når veksten er lavere, er økonomien i en nedgangskonjunktur.
Enhver økonomi vil dermed, per definisjon, alltid befinne seg i enten lav- eller høykonjunktur, og enten i oppgangs- eller nedgangskonjunktur.
Referanser
Konjunktur
Oppvaskmaskin
En oppvaskmaskin er et teknisk apparat som anvendes for å vaske hovedsakelig tallerkener, glass og bestikk, men også annet som anvendes i sammenheng med mat og matlaging. Oppvaskmaskinen er oftest formet som en kasse med en luke i fronten som kan vippes ned. Norske oppvaskmaskiner er oftest den typen som plasseres på gulvet under f.eks. kjøkkenbenken, men man kan også kommer over modeller som kan plasseres oppå en benk. Tidsforbruket er litt avhengig av hva som skal vaskes, men 1 time er nokså normalt. Oppvaskmaskinen regnes som en hvitevare.
For restauranter og storkjøkken er oppvaskmaskinene annerledes utformet. De består av en stor maskin som er delt i to deler. Den åpnes med et håndtak på den øvre delen, deretter setter man inn en kurv med det man ønsker rengjort. Denne typen oppvaskmaskin krever at man forhåndsskyller det man skal rengjøre, men til gjengjeld bruker den under et minutt på å gjøre jobben. En slik oppvaskmaskin er ofte kalt «steamer».
En oppvaskmaskin anvender vanligvis sirkulerende varmt vann sammen og oppvaskmiddel for rengjøring.
I oppvaskmaskiner kan man benytte avspenningsmiddel for å hindre at små dråper vann setter seg på f.eks. glass, hvor de kan tørke inn og etterlate flekker av kalk.
Historie
Den første som fikk patent på oppvaskmaskin var ei sosietetsfrue fra Shelbyville i Illinois, Josephine Charis Cochran. Hun hadde sett sett seg lei på at hushjelpen slumset med oppvasken og knuste hennes dyre servise. Hun konstruerte en maskin som fungerte og som hun fikk patent på i 1886, og presentere den på Verdensutstillingen i Chicago 1893 hvor hun fikk medalje.
Det rumenske postvesen hedret oppfinneren med et minnefrimerke i 2013.
Hygiene
For å oppnå et tilstrekkelig hygienenivå på oppvasken (termisk desinfeksjon), har Mattilsynet gitt føring om at vanlige husholdningsmaskiner må kjøres på et program med en temperatur på minimum 65 ºC og at programmet totalt varer i mer enn én time. Eksempelvis vil et langt program på 60 ºC eller et kort program på 65 ºC således ikke være tilstrekkelig.
DRIV3R
DRIV3R, eller Driver 3, er et videospill utviklet av Reflections Interactive og utgitt av Atari. Det er det tredje spillet i Driver-serien
Spilleren styrer karakteren Maverick Tanner, en undercover FBI-agent alias «the Driver». Spillets handling begynner i Miami, Florida, og senere vil man også kunne spille i Nice, Frankrike og Istanbul, Tyrkia. Spilleren kan blant annet kapre og kjøre biler eller andre kjøretøyer, bruke våpen, svømme og gå inn i bygninger.
Oppvaskmaskin
Industrioppvask
Matindustrier og melkemaskiner må rengjøre sine produksjonslinjer for å forhindre sykdommer og forurensninger. For å gjøre dette lar man varmt vann (80–90 °C) sirkulere i tanker og røranlegg, sammen med et sterkt oppvaskmiddel. For at hele fabrikken skal bli ren kreves det at alle ventiler settes i en rengjøringsmodus. Man kan si at hele fabrikken blir en slags oppvaskmaskin, det eneste som kreves er en pumpe som kan gi høyt trykk og stor@mengder vann.
DRIV3R
Handling
Et system skal holde styr på spillerens handlinger: Enhver ulovlig handling hever dette systemet, og politiet begynner å følge etter spilleren. Spilleren kan mislykkes hvis de går tom for helse, før de finner førstehjelpsutstyr i tide. I kamp kan spilleren velge mellom pistoler, hagler, automatgevær og maskinpistoler - eller granatkastere. Alle våpen har en grense for ammunisjon, bortsett fra hovedpersonens personlige våpen. Men spilleren kan ta ammunisjon fra døde motstandere, eller finne utstyr spredt over hele spillverdenen.
To undercover FBI-agenter John Tanner og Tobias Jones blir sendt til Miami, for å undersøke et kartell ledet av Calita Martinez - og hennes håndlangere Lomaz og Bad Hand. Tanner får i oppdrag å infiltrere kartellet, og blir blant annet satt til å stjele kjøretøy fra en rivaliserende kriminell gjeng. Etter å ha imponert Calita og fått hennes tillit ved å gjennomføre en rekke oppgaver, får Tanner i oppdrag å myrde «The Gator» som skal ha forrådt Calita og kartellet. Tanner blir også satt til å skaffe en rekke kjøretøy til Calita, samtidig som han avverger angrep fra et rivaliserende syndikat - noe som til slutt fører til en konfrontasjon hvor han må eliminere gjengens leder.
Oppvaskmaskin
Industrioppvask
Tanker vaskes enkelt ved at man fører et munnstykke ned i tanken som har en roterende dyse som spyler vannet i alle retninger.
Etter vask skylles systemet med kaldt vann flere ganger for å rense ut de sterkt etsende kjemikaliene som brukes som oppvaskmiddel. Normalt benyttes et basisk oppvaskmiddel med en pH på 13.
Brannfare
Både vaskemaskiner og oppvaskmaskiner inneholder mye brennbart materiale, og det anbefales ikke å kjøre dem uten at man er hjemme og våken. Det kan oppstå eksplosive branner som kan forårsake husbrann, selv om vaskemaskinen står på et rom hvor gulv, vegger og tak er dekket med betong eller gips. Det er ventet at bruk av vaskemaskiner på nattestid og arbeidstid kan øke sammen med innføring av effekttariff og økte muligheter hjemmeautomasjon.
Johnsonville kullkraftverk
Johnsonville kullkraftverk  er et kullkraftverk i Humphreys County, delstaten Tennessee i det østlige USA. Det har en installert produksjonskapasitet på 1 485 MW, fordelt på 5 blokker / turbiner. Operatør er energiselskapet Tennessee Valley Authority.
Anlegget ble bygget ut i årene omkring 1950–1959. Brenselkilden er sub-bitumenøst kull. Utslippene av CO2 i 2007 var totalt 7,7350 mill tonn.
Christian Gottlob Heyne
Christian Gottlob Heyne (født 25. september 1729 i Chemnitz, død 14. juli 1812 i Göttingen) var en tysk filolog. Han var far til Therese Huber.
Pierre d’Aubusson
Pierre d'Aubusson  (født 1423, død 3. juli 1503) var en av Den katolske kirkes kardinaler. Han var stormester av Johannitterordenen.
Han ble kreert til kardinal 9. mars 1489 av pave Innocens VIII.
Det tsjekkiske nasjonalsosiale parti
Det ble opprinnelig etablert i 1898 innad i Det ung-tsjekkiske partiet (Det nasjonal-liberale parti) som en nominelt sosialistisk gruppe som vektla å oppnå tsjekkisk uavhengighet fra det habsburgske Østerrike-Ungarn – i motsetning til Det tsjekkiske sosialdemokratiske partiet, som stod for en internasjonal revolusjon og som var det største sosialistiske partiet blant tsjekkere på den tiden.
Appenzell (kanton)
Appenzell var en sveitsisk kanton som bestod fra 1513 til 1597.
Allerede i 1411, mens Appenzell fremdeles var underlagt fyrsteabbediet St. Gallen, hadde landskapet blitt et assosiert medlem (zugewandter Ort) av Det sveitsiske edsforbund. 1429 ble Appenzell uavhengig av St. Gallen, 1507 riksumiddelbar og 1513 det 13. medlemmet av edsforbundet.
I løpet av motreformasjonen ble Appenzell i 1597 delt i to kantoner: det protestantiske Appenzell Ausserrhoden og det katolske Appenzell Innerrhoden. Frem til 1999 ble Appenzell Ausser- og Innerrhoden omtalt som «halvkantoner», men dette begrepet er nå strøket fra Sveits' grunnlov. Appenzell (eller Appenzellerland) brukes fremdeles som samlebetegnelse på begge kantonene.
Nea Radio
Nea Radio er en lokalradioaktør i Trøndelag som ble etablert i 1985 og som driver kanalene Nea Radio, Nea Radio+, Nea Selbu/Tydal og Nea Røros/Holtålen. Hovedkontoret ligger i Selbu, men radioens 15 ansatte er i tillegg spredt på tre avdelingskontorer på Stjørdal, Røros og i Holtålen.
Selskapet ble etablert i 1985 og var opprinnelig en lokalradio for Selbu, Tydal, Røros og Holtålen i Trøndelag, men i 2017 innlemmet selskapet også resten av Trøndelag i sitt hovednedslagsfelt. Dette skjedde i første omgang som følge av at staten bestemte at DAB-regionene skulle være så store. Kanalen måtte velge mellom å være en liten aktør, kanskje med et årsverk eller to, eller satse på DAB og stort dekningsfelt.
Étang de Vaccarès
Étang de Vaccarès er en saltvannslagune (étang) i våtmarksområdet og nasjonalparken Camargue i Rhône-deltaet i sør-Frankrike. Sjøen har et areal på 65 km², og dybden er mindre enn to meter. Den er den nordligste av innsjøene i Camargue, og utgjør det viktigste elementet i vannkontroll-systemet i deltaet. Sjøen er også et viktig stoppested for trekkfugler, og er tilholdssted for rosenflamingo.
Nea Radio
Nea Radio eies primært av Polaris Media Midt-Norge AS, og er med det søsterselskap til blandt andre Adresseavisen, Stjørdals-Nytt, Trønderbladet, Bladet og flere andre lokalaviser i Trøndelag. Om lag 20 % eies av lokalbefolkningen og ansatte i bedriften.
Étang de Vaccarès
Forurensing
Selv om sjøen er «vernet» så er den likevel utsatt for følgene av forurensingene fra de store industriparkene like ved, og fra jordbruksområdene rundt området. Undersøkelser viser at fisken i innsjøen inneholder betydelige nivåer av miljø- og helseskadelige stoffer.
Nea Radio
Kanalen Nea Radio sender 22 timer også i de to lokalkanalene. I 2016 hadde Nea Radio 3-4.000 ukentlige lyttere.
Nea Radio har i dag over 80.000 lyttere i uka og driver en nettavis som er besøkt av over 100.000 hver uke. Det er 15.7 årsverk som i dag jobber i bedriften.
En viktig del av inntektene kommer fra radiobingo, men kanalen er primært finansiert gjennom salg av reklame til det lokale og regionale næringslivet.
I dag produseres det 24/7 radio i flere formater.
Nea Radio har etablert et tett samarbeid med NRK og flere andre lokalaviser.
Kanalen omsatte for 15,7 millioner kroner i 2021, og er med sine lyttertall landets mest hørte lokalradio utenfor Oslo.
Coventry
Coventry er en by og en storbykommune i West Midlands i England. Historisk var Coventry en del av Warwickshire. Coventry er lokalisert 153 km nordvest for sentrale London, 31 km øst-sørøst for Birmingham, 39 km sørvest for Leicester og 18 km nord for Warwick. Den var Englands hovedstad mer enn en gang på 1400-tallet da regjeringen ble samlet i Coventry. Byens kulturarv omfatter en romerske festning ved Baginton, den nakne Godiva til hest, St Mary's Guildhall (en gildehall hvor konger og dronninger ble underholdt) og tre katedraler.
Coventry er i dag den tiende største byen i England og den trettende største i Storbritannia. Byen er også den nest største byen i regionen West Midlands etter Birmingham med en befolkning på 337 400 i 2014. Bortimot en halv million lever innenfor 16 km av Coventrys bysentrum. Selv om Coventry har en stor befolkning er byen ikke blant Core Cities Group («kjernebyene») grunnet dens nærhet til Birmingham.
Coventry ble verdens første vennskapsby da den inngikk et vennskapsforhold til den russiske byen Stalingrad (nå Volgograd) under den andre verdenskrig. Forholdet ble utviklet gjennom vanlige folk i Coventry som ville vise sin støtte til Sovjetunionens røde armé under slaget om Stalingrad. Byen er i dag også vennskapsby med Dresden, Lidice, Saint-Étienne og hele 22 andre byer rundt om i verden. En del av byens sentrum ved inngangen til Lower Precinct er kalt for Lidice-plassen.
Byen har to universiteter; Coventry University (basert i byens sentrum) og Universitetet i Warwick (i byens sørlige utkant). Coventrys motorselskaper har bidratt betydelig til britisk motorindustri.
Historie
Det tradisjonelle grunnleggelsesåret er 1043, da et benediktinerkloster ble åpnet av Leofric, jarl av Mercia og hans hustru Godiva (se nedenfor). Nyere forskning viser at klosteret antagelig eksisterte allerede i 1022, og det er mulig at hendelsen i 1043 var en utvidelse eller en større overføring av eiendommer. Etterhvert oppsto et marked ved klosterporten, og rundt dette fulgte en fast bosetning.
Innen 1300-tallet hadde Coventry blitt et sentrum for tekstilproduksjon, og den var en av de viktigste byen i England i middelalderen. Status som by ble innvilget i 1345, og på et tidspunkt ble byen også et eget grevskap.
Under den engelske borgerkrigen var borgerne svært fiendtlig innstilt mot rojalistfanger som ble plassert i byen, og dette skal ha vært opphavet til uttrykket «sent to Coventry», som i Storbritannia betyr «å bli utstøtt».
Mot slutten av 1800-tallet tok bil- og sykkelproduksjon over sin viktigste industri (se Næringsliv.
På grunn av industrivirksomheten i byen var den mål for bombing under den andre verdenskrig. Det største angrepet fant sted 14. november 1940, da Luftwaffe la store deler av byen i ruiner. Blant annet ble katedralen ødelagt; den nye ble åpnet i 1962.
Etter andre verdenskrig ble byen gjenoppbygget, og det ble blant annet anlagt et stort handleområde med gågater og kjøpesenteret The Precinct. Byen hadde gode tider i 1950- og 1960-årene, men da den britiske bilindustrien gikk inn i nedgangstider i 1970-årene gikk arbeidsledigheten i været. I begynnelsen av 1980-årene var hele 20 % av arbeidsstyrken uten jobb. I senere år har nye industrier kommet til, og situasjonen er kraftig forbedret.
Næringsliv
Byen har lenge vært et sentrum for bil- og sykkelproduksjon, med en bilindustri som ble grunnlagt allerede i 1896. De første fabrikantene var Coventry Motette, Great Horseless Carriage Co, Swift, Humber, Riley og Daimler Motor Company. Triumphs motorsykkelfabrikk ble grunnlagt i Coventry i 1902. I dag har mye av bilindustrien flyttet andre steder, men Jaguar har fortsatt sitt hovedkvarter der, men lite produksjonsvirksomhet, og Peugeot har en stor fabrikk i Ryton, rett utenfor byen. Peugeout fabrikken skal legges ned innen 2007. Peugeot kjøpte fabrikken fra Chrysler for 1 pund på 1980-tallet. De kjente Londondrosjene blir produsert i Coventry av London Taxis Internasjonal.
Andre viktige industriprodukter er elektronisk utstyr, maskinverktøy, landbruksmaskiner, fiberprodukter, romfartsprodukter og telekommunikasjonsutstyr.
Utdannelse
Byen har to universiteter, Universitetet i Warwick og Coventry University.
Kultur og idrett
I Coventry Transport Museum er blant annet to biler som har satt fartsrekord, Thrust2 og ThrustSSC, utstilt. Museet har også en stor samling av historiske modeller som Jaguar, Aston Martin og Lotus. Museet har gratis inngang.